Kersjolyt vir Megameno - Gebeure - Republikein
Friday, April 19th, 09:36:27
Kersjolyt vir Megameno
07 November 2018 | Gebeure
Die organisasie Hugs 4 Christ (H4C) het hul Kersfees-skoenboks en -partytjieprojek, Gifts 4 Kidz, van stapel gestuur.
Hulle beoog om op 10 Desember vir die kinders van die Megameno-huis vir weeskinders 'n Kerspartytjie te hou.
In die skoenbokse wat aan die kinders uitgedeel sal word, moet 'n kledingstuk, toiletware, 'n speelding, skryfbehoeftes en lekkers wees.
H4C benodig skenkings om van die partytjie 'n sukses te maak en die kinders van eetgoed te kan voorsien.
Vrywilligers word gesoek om by die partytjie betrokke te wees en na afloop daarvan te help opruim.
Vir meer inligting, besoek H4C se Facebook-blad, stuur 'n e-pos aan [email protected], of kontak mee. Madré Claassen by 081 611 3703 of Deorine Maasdorp by 081 776 6320.